Fagudvikling i Praksis

FIP i kulturforståelse

Program inkl. beskrivelser af oplæg og bilag til generalforsamling i faglig forening

2023

Jonas Rasmussen

Fagkonsulent – Styrelsen for Undervisning og kvalitet

**Tid og sted**

* **Kulturforståelse, 25.01.2023, Rysensteen Gymnasium (FIP2223-76)**
* **Adresse: Tietgensgade 74, 1704 København**
* **Tilmelding:** [Kulturforståelse (gl.org)](https://www.gl.org/kurserogarrangementer/Sider/kursusdetaljer.aspx?courseId=5152)

**Program**

**9.30 – 10.00 Ankomst og kaffe**

*(Materiale til kurset tilgås via følgende link:* [*FIP - Kulturforståelse 2023*](https://kortlink.dk/2hgkn) *- Mappen opdateres løbende frem mod kurset)*

**10.00 – 10.30 Velkomst og gennemgang af dagens program**

- Årets tema om overgange kommenteres

- Status for faget kulturforståelse, inkl. nyt om eksamen og national standard

- Opmærksomhedspunkter i 2017-læreplanerne

*v/ fagkonsulent, Jonas Rasmussen*

**10.30 – 12.00 Overgange – i et interkulturelt didaktisk perspektiv (inkl. workshop)** *v/ Peter Hobel, lektor, ph.d., Institut for Kulturvidenskaber, SDU*

I mit foredrag vil jeg fremlægge og diskutere konkrete eksempler på elevers overgangshistorier fra min egen og mine kollegers forskning. Både overgange til og overgange fra de gymnasiale uddannelser. Jeg vil inddrage sociokulturel teori, der gør det muligt at forstå problemer i forbindelse med overgangene og agere i forhold til dem, og jeg vil fremlægge ansatser til en overgangsdidaktik.

Jeg vil desuden anlægge et interkulturelt didaktisk perspektiv og i det perspektiv diskutere identitetsdannelse og betydningen af transkulturel forståelse og interkulturel kommunikativ kompetence i forbindelse med overgange. Også her vil jeg inddrage eksempler fra egen forskning.

Til sidst vil jeg lægge op til den efterfølgende workshop.

Hvis man vil orientere sig inden dagen, kan man fx læse en artikel fra EMU og to teopædopgaveformuleringer:

<https://emu.dk/stx/paedagogik-og-didaktik/didaktiske-tilgange/interkulturel-didaktik> - en artikel om interkulturel didaktik.

<https://www.sdu.dk/da/om_sdu/institutter_centre/ikv/uddannelse/paedagogikum/praktisk_information/proeven> - Klik på den øverste bjælke, hvor der står ”Temaer til prøven”. På dette site ligger teopædopgaveformuleringerne fra de sidste år. I denne sammenhæng er opgaveformuleringen fra 2019-2020 om faglige og sociale overgange og opgaveformuleringen fra 2021-2022 om medborgerskab og mangfoldighed relevante.

**12.00– 13.00 Frokost**

**13.00 – 14.30 Tæt på relationen mellem Grønland og Danmark (inkl. workshop)**

*v/ Malu Rosing, opvokset i Nuuk, bachelor i Journalistik og Kultur- og Sprogmødestudier, stud. cand. i tværkulturelle studier og Emilie Refsgaard, cand. scient. pol projektkonsulent ved Menneskerettighedsalliancen/Institut for Menneskerettigheder.*

**Tema:** Hvorfor uddannes grønlændere i danske bynavne og ikke omvendt? Hvilke rettighedskampe engagerer unge grønlændere sig i? Hvad ved danskerne om diskrimination af grønlændere i Danmark? Hvordan kan man arbejde med dekolonisering i undervisningen? Det er nogle af de spørgsmål, som bliver rejst i et oplæg, der stiller skarpt på, hvordan man med personlige videofortællinger og kunst kan arbejde med relationen mellem Grønland og Danmark i kulturfag.

**14.30 – 14.45 Pause – kaffe og kage**

**14.45 – 15.45 SOP – Status på fagkombinationer, karakterudvikling og erfaringsudveksling**

**14.45 – 15.00:** *Kort rammesættende oplæg af fagkonsulenten om SOP 2022.*

**15.00 – 15.45:** Erfaringsudveksling i grupper. Hvis I har haft SOP med kulturforståelse bedes I medbringe 1-2 eksempler på eksemplariske problemstillinger/opgaveformuleringer, der kan præsenteres og diskuteres i gruppen. Medbring desuden 1-2 eksempler på eksemplariske forløb/emner, der har fungeret særligt godt i din undervisning, som du kan dele med dine kolleger. Valg af disse skal begrundes med afsæt i styredokumenterne.

**15.45 - 16.00 Afrunding og evaluering – Overgang til GF i faglig forening – Se Bilag A**

**Bilag A**

**Generalforsamling for faglig forening i kulturforståelse**

Kære medlemmer af Foreningen for lærere i Kulturforståelse

Vi afholder generalforsamling d. 25 januar, på Rysensteen Gymnasium, i forlængelse af FIP i kulturforståelse.

Dagsordenen for generalforsamlingen ser, i overensstemmelse med vedtægterne, sådan her ud:

-        Valg af dirigent

-        Formandens beretning

-        Kassererens fremlæggelse af regnskabet

-        Eventuelle forslag fra bestyrelsen eller medlemmer af foreningen

-        Fastsættelse af det årlige kontingent

-        Valg af bestyrelse (et medlem er på valg og ønsker ikke genvalg)

-        Eventuelt

Med venlig hilsen

**Hanne Vendelbo Madsen**  
Lektor og kursusleder - [**havm@zbc.dk**](mailto:havm@zbc.dk)